

Z A P I S N I K
sa 8. (osme) sjednice Vijeća Mjesnog odbora Središće,
održane u ponedjeljak, 14. prosinca 2021. godine

Sjednica je održana u prostoru  Mjesne samouprave u Zagrebu, Ulica Ivana Šibla 8, s početkom u 18.00 sati.

Nazočni članovi Vijeća Mjesnog odbora Središće: Branko Banković, Juraj Barbarić, Ana Biškup, Goran Čačić, Valko Erdeljac, Marko Kožul, Benjamin Vuković

Predsjednik Vijeća Benjamin Vuković utvrđuje da je na sjednici nazočno sedam (7) članova Vijeća te da Vijeće Mjesnog odbora Središće može pravovaljano raspravljati i odlučivati. 

USVAJANJE ZAPISNIKA
Jednoglasno je (7 „za“) prihvaćen zapisnik s 7. radne sjednice održane 8. studenoga 2021.

USVAJANJE DNEVNOG REDA

Jednoglasno je (7 „za“) prihvaćen dnevni red (s dopunama točaka 9., 10. i 11.) koji glasi:

DNEVNI RED:

[bookmark: _Hlk90394418]1. Iscrtavanje kosih parkirnih mjesta u ulici D.T. Gavrana od rotora na križanju s Brune Bušića, prema glavnom ulazu u Bundek. – zaključak, donosi se
[bookmark: _Hlk90394491]2. Iscrtavanje kosih parkirnih mjesta u ulici S.R. Njemačke dužinom cijele jedna trake od ulice D.T. Gavrana do Avenije Dubrovnik
[bookmark: _Hlk90394541]3. Postavljanje uzdignute plohe u ulici D.T. Gavrana, s istočne strane pješačkog prijelaza, na glavnom ulazu u Bundek, te micanje starih "ležećih policajaca" koji se nalaze 50-ak metara dalje od spomenutog pješačkog prijelaza
[bookmark: _Hlk90394637]4. Premještanje pješačkog prijelaza na adresi S.R. Njemačke 6, koja vodi od ulaza u zgradu prema Perivoju Središće
[bookmark: _Hlk90394687]5. Postavljanje bolje vertikalne i horizontalne signalizacije na rotoru na križanju Brune Bušića i D.T. Gavrana
[bookmark: _Hlk90394769]6. Zamjena stare, oštećene oglasne ploče u Perivoju Središće
[bookmark: _Hlk90394821]7. Postavljanje novih klupica za sjedenje u Središću
8. Postavljanje kaslića za poštu ispred prostora MO Središće, ta nabava 3 nova jarbola za zastave
9. Iscrtavanje dodatnih parkirnih mjesta na adresi SR. Njemačke 4 i 6
10. Iscrtavanje pješačkog prijelaza na Stonskoj ulici, uz Kaufland
11. Dežurstva vijećnika u terminu za građanstvo
12. Pitanja, prijedlozi i obavijesti



Ad 1. Iscrtavanje kosih parkirnih mjesta u ulici D.T. Gavrana od rotora na križanju s Brune Bušića, prema glavnom ulazu u Bundek

Obzirom na gustoću prometa, pogotovo vikendima zbog posjećivanja jezera Bundek, predlaže se očevid prometnog redarstva na toj lokaciji i iscrtavanje kosih parkirnih mjesta. Na taj način moglo bi se osigurati do desetak novih parkirnih mjesta. 

ZAKLJUČAK
o iscrtavanju kosih kosih parkirnih mjesta u ulici D.T. Gavrana od rotora na križanju s Brune Bušića
1. Vijeće MO Središće je jednoglasno usvojilo predloženo iscrtavanje.

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 

O B R A Z L O Ž E NJ E

Obzirom na gustoću prometa, pogotovo vikendima zbog posjećivanja jezera Bundek, predlaže se očevid prometnog redarstva na toj lokaciji i iscrtavanje kosih parkirnih mjesta. Na taj način moglo bi se osigurati do desetak novih parkirnih mjesta. 


Ad 2. Iscrtavanje kosih parkirnih mjesta u ulici S.R. Njemačke dužinom cijele jedne trake od ulice D.T. Gavrana do Avenije Dubrovnik

Predlaže se očevid prometnog redarstva na predmetnoj lokaciji. Prijedlog je iscrtavanje parkirnih mjesta duž krajnje lijeve trake u smjeru juga, od ulice D.T. Gavrana do Avenije Dubrovnik. S obzirom da postojeća parkirna mjesta u ulici S.R. Njemačke (u smjeru sjevera, u blizini rotora s ulicom D.T.Gavrana) nisu dovoljna, predlažemo iscrtavanje dodatnih parkirnih mjesta kako bi se smanjila gustoća prometa unutar naselja Središće

ZAKLJUČAK
o iscrtavanju kosih parkirnih mjesta u ulici S.R. Njemačke dužinom cijele jedna trake od ulice D.T. Gavrana do Avenije Dubrovnik

1. Vijeće je jednoglasno usvojio prijedlog iscrtavanja kosih parkirnih mjesta u ulici S.R. Njemačke duž krajnje lijeve trake u smjeru juga od ulice D.T. Gavrana do Avenije Dubrovnik.

2. Ovaj Zaključak dostavlja se Vijeću Gradske četvrti Novi Zagreb – istok Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 




O B R A Z L O Ž E NJ E

Predlaže se očevid prometnog redarstva na predmetnoj lokaciji. Prijedlog je iscrtavanje parkirnih mjesta duž krajnje lijeve trake u smjeru juga, od ulice D.T. Gavrana do Avenije Dubrovnik. S obzirom da postojeća parkirna mjesta u ulici S.R. Njemačke (u smjeru sjevera, u blizini rotora s ulicom D.T.Gavrana) nisu dovoljna, predlažemo iscrtavanje dodatnih parkirnih mjesta kako bi se smanjila gustoća prometa unutar naselja Središće


[bookmark: _Hlk85475233]Ad 3. Postavljanje uzdignute plohe u ulici D.T. Gavrana, s istočne strane pješačkog prijelaza, na glavnom ulazu u Bundek, te micanje starih "ležećih policajaca" koji se nalaze 50-ak metara dalje od spomenutog pješačkog prijelaza

Predlaže se očevid prometnog redarstva kako bi se postavila nova uzdignuta ploha bliže pješačkom prijelazu jer su trenutni "ležeći policajci" predaleko i ne ispunjavaju svrhu usporavanja prometa u zoni kretanja pješaka. 


ZAKLJUČAK
o postavljanje uzdignute plohe u ulici D.T. Gavrana
1. Vijeće Mjesnog odbora Središće je suglasno s prijedlogom iznesenim u raspravi kako bi se trebao tražiti očevid na predmetnoj lokaciji.  

2. Dopis s prijedlogom stavljanja uzdignute plohe u ulici D.T. Gavrana uputit će se Sektora za promet Grada Zagreba.

3. Ovaj Zaključak dostavlja se Vijeću Gradske četvrti Novi Zagreb – istok Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 

O B R A Z L O Ž E NJ E

Predlaže se očevid prometnog redarstva kako bi se postavila nova uzdignuta ploha bliže pješačkom prijelazu jer su trenutni "ležeći policajci" predaleko i ne ispunjavaju svrhu usporavanja prometa u zoni kretanja pješaka. 


Ad 4. Premještanje pješačkog prijelaza na adresi S.R. Njemačke 6, koja vodi od ulaza u zgradu prema Perivoju Središće.
 
Predlažemo očevid prometnog redarstva kako bi se pješački prijelaz pomaknuo i iscrtao na smislenoj lokaciji jer trenutni pješački prijelaz vodi na zelenu površinu. Također predlažemo i očevid na sjevernoj strani zgrade i iscrtavanje novog pješačkog prijelaza jer se tim putem djeca kreću na putu do škole i prelaze cestu bez označenog pješačkog prijelaza.

ZAKLJUČAK
o premještanju pješačkog prijelaza na adresi S.R. Njemačke 6, koja vodi od ulaza u zgradu prema Perivoju Središće i iscrtavanju dodatnog na sjevernoj strani zgrade

1. Vijeće Mjesnog odbora Središće jednoglasno je prihvatilo prijedlog rješenja.

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.

O B R A Z L O Ž E NJ E

Predlažemo očevid prometnog redarstva kako bi se pješački prijelaz pomaknuo i iscrtao na smislenoj lokaciji jer trenutni pješački prijelaz vodi na zelenu površinu. Također predlažemo i očevid na sjevernoj strani zgrade i iscrtavanje novog pješačkog prijelaza jer se tim putem djeca kreću na putu do škole i prelaze cestu bez označenog pješačkog prijelaza.


Ad 5. Postavljanje bolje vertikalne i horizontalne signalizacije na rotoru na križanju Brune Bušića i D.T. Gavrana.

Trenutna signalizacija nije dobra jer vozači iz smjera D.T. Gavrana (istok - zapad) prevelikom brzinom ulaze u rotor i izlaze iz rotora u pogrešnoj traci. Tegle za cvijeće koje se nalaze u samom rotoru su također loše označene i predstavljaju potencijalnu opasnost, kao što se nedavno pokazalo u prometnoj nesreći gdje je vozač prošao ravno kroz rotor i razbio pola tegli u samom rotoru. Vozačima iz Brune Bušića koji skreću desno u Gavranovu trebalo bi osigurati zasebnu traku u kojoj sigurno mogu obaviti skretanje. Trenutna situacija je takva da većina vozača izlazi iz rotora u pogrešnoj traci i stvaraju potencijalnu opasnost. Predlažemo očevid prometnog redarstva sa svrhom usporavanja prometa i bolje vertikalne i horizontalne signalizacije na spomenutom rotoru. 

ZAKLJUČAK
o postavljanju bolje vertikalne i horizontalne signalizacije na rotoru na križanju Brune Bušića i D.T. Gavrana.

1. Vijeće Mjesnog odbora Središće jednoglasno je prihvatilo prijedlog rješenja kako slijedi: Poslat će se dopis Sektoru za promet Grada Zagreba i tražiti očevid te izradu bolje prometne regulacije na rotoru križanja Brune Bušića i D.T. Gavrana. 

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 

O B R A Z L O Ž E NJ E

Trenutna signalizacija nije dobra jer vozači iz smjera D.T. Gavrana (istok - zapad) prevelikom brzinom ulaze u rotor i izlaze iz rotora u pogrešnoj traci. Tegle za cvijeće koje se nalaze u samom rotoru su također loše označene i predstavljaju potencijalnu opasnost, kao što se nedavno pokazalo u prometnoj nesreći gdje je vozač prošao ravno kroz rotor i razbio pola tegli u samom rotoru. Vozačima iz Brune Bušića koji skreću desno u Gavranovu trebalo bi osigurati zasebnu traku u kojoj sigurno mogu obaviti skretanje. Trenutna situacija je takva da većina vozača izlazi iz rotora u pogrešnoj traci i stvaraju potencijalnu opasnost. Predlažemo očevid prometnog redarstva sa svrhom usporavanja prometa i bolje vertikalne i horizontalne signalizacije na spomenutom rotoru. 


Ad 6. Zamjena stare, oštećene oglasne ploče u Perivoju Središće

Stara oglasna ploča na jugo-zapadnom ulazu u Perivoj je dotrajala i trebalo bi je zamijeniti novom. Isto tako bi trebalo sanirati rukohvat na rampi za invalide na istočnoj strani ulaza u Perivoj Središće. 

ZAKLJUČAK
o zamjeni stare, oštećene oglasne ploče u Perivoju Središće

1. Vijeće Mjesnog odbora Središća jednoglasno je usvojilo prijedlog. 

2. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet.

O B R A Z L O Ž E NJ E

Stara oglasna ploča na jugo-zapadnom ulazu u Perivoj je dotrajala i trebalo bi je zamijeniti novom. Isto tako bi trebalo sanirati rukohvat na rampi za invalide na istočnoj strani ulaza u Perivoj Središće. 

Ad 7. Postavljanje novih klupica za sjedenje u Središću

Predlažemo slijedeće lokacije:
· sjeverni i južni dio livade u ulici V. Bakića po 2 komada (katastarska čestica 433/18 i 427/1), 
· 4 komada na travnatim dijelovima uz šetnicu SR Njemačke (katastarska čestica 460/1), 
· 2 komada na zapadnoj strani livade kod križanja E. Murtića i J. Knifera (katastarska čestica 362),
·  2 seta (2 klupe i 1 stol) u Perivoj Središće (katastarska čestica 433/1 i 438/1),
·  1 set ispred ulaza u Brune Bušića 23 (katastarska čestica 433/1)

Ukupno se radi o 14 novih klupica. 

ZAKLJUČAK
o postavljanju novih klupica za sjedenje u Središću

1. Vijeće Mjesnog odbora Središće jednoglasno je prihvatilo prijedlog rješenja. 

2. Ovaj Zaključak ide kao prijedlog za izradu Plana komunalnih aktivnosti za 2022. godinu.

3. Zaključak se dostavlja Vijeću Gradske četvrti Novi Zagreb – istok. 

O B R A Z L O Ž E NJ E

Predlažemo slijedeće lokacije:
· sjeverni i južni dio livade u ulici V. Bakića po 2 komada (katastarska čestica 433/18 i 427/1), 
· 4 komada na travnatim dijelovima uz šetnicu SR Njemačke (katastarska čestica 460/1), 
· 2 komada na zapadnoj strani livade kod križanja E. Murtića i J. Knifera (katastarska čestica 362),
·  2 seta (2 klupe i 1 stol) u Perivoj Središće (katastarska čestica 433/1 i 438/1),
·  1 set ispred ulaza u Brune Bušića 23 (katastarska čestica 433/1)

Ukupno se radi o 14 novih klupica. 

Ad 8. Postavljanje kaslića za poštu ispred prostora MO Središće, ta nabava 3 nova jarbola za zastave

Predlažemo novi kaslić ispred prostora Mjesnog odbora Središće pošto se trenutno ne zna koji je službeni poštanski sandučić Vijeća Mjesnog odbora Središće. Još jedan problem su trenutni jarboli koji su truli i treba ih zamijeniti novima. 


ZAKLJUČAK
o postavljanju kaslića za poštu ispred prostora MO Središće, ta nabava 3 nova jarbola za zastave

1. [bookmark: _Hlk90400298]Vijeće Mjesnog odbora Središće jednoglasno je prihvatilo prijedlog rješenja.

2. Ovaj Zaključak dostavlja se Vijeću Gradske četvrti Novi Zagreb i Gradskom uredu za mjesnu samoupravu.

O B R A Z L O Ž E NJ E

Predlažemo novi kaslić ispred prostora Mjesnog odbora Središće pošto se trenutno ne zna koji je službeni poštanski sandučić Vijeća Mjesnog odbora Središće. Još jedan problem su trenutni jarboli koji su truli i treba ih zamijeniti novima. 

Ad 9. Iscrtavanje dodatnih parkirnih mjesta na adresi SR. Njemačke 4 i 6

Obzirom da u naselju nedostaje velik broj parkirnih mjesta predlažemo očevid prometnog redarstva na predmetnoj lokaciji sa svrhom iscrtavanja novih parkirnih mjesta na lokaciji SR. Njemačke 4 - na uzdignutom trotoaru i na kolniku na adresi SR. Njemačke 6 (uz park, sve do tegli s cvijećem koje zatvaraju cestu).

					ZAKLJUČAK
              o iscrtavanju dodatnih parkirnih mjesta na adresi SR. Njemačke 4 i 6

1. Vijeće Mjesnog odbora Središće jednoglasno je prihvatilo prijedlog rješenja.

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 


O B R A Z L O Ž E NJ E

Obzirom da u naselju nedostaje velik broj parkirnih mjesta predlažemo očevid prometnog redarstva na predmetnoj lokaciji sa svrhom iscrtavanja novih parkirnih mjesta na lokaciji SR. Njemačke 4 - na uzdignutom trotoaru i na kolniku na adresi SR. Njemačke 6 (uz park, sve do tegli s cvijećem koje zatvaraju cestu).

Ad 10. Iscrtavanje pješačkog prijelaza na Stonskoj ulici, uz Kaufland

Predlažemo očevid prometnog redarstva sa svrhom povećanja sigurnosti pješaka u prometu jer na predmetnoj lokaciji veliki broj ljudi redovito prelazi cestu. Taj dio nije obilježen kao pješački prijelaz stoga bi njegovo označavanje povećalo sigurnost u prometu. 

[bookmark: _Hlk91007430]ZAKLJUČAK
o iscrtavanju pješačkog prijelaza na Stonskoj ulici, uz Kaufland

1. Vijeće Mjesnog odbora Središće jednoglasno je prihvatilo prijedlog rješenja.

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.

O B R A Z L O Ž E NJ E

Predlažemo očevid prometnog redarstva sa svrhom povećanja sigurnosti pješaka u prometu jer na predmetnoj lokaciji veliki broj ljudi redovito prelazi cestu. Taj dio nije obilježen kao pješački prijelaz stoga bi njegovo označavanje povećalo sigurnost u prometu. 


[bookmark: _Hlk91007443]Ad 11. Dežurstva vijećnika u terminu za građanstvo

Obzirom na Covid pandemiju, predlažemo da se od 01.01.2022. smanji intenzitet održavanja dežurstva vijećnika u terminima za građanstvo na jedanput mjesečno. Predlažemo da novi termin za građane bude prvi ponedjeljak u mjesecu od 19-20h. Ova odluka će se ponovno razmotriti u proljeće 2022. godine i eventualno promijeniti sukladno budućoj epidemiološkoj situaciji. 
ZAKLJUČAK
o dežurstvu vijećnika u terminu za građanstvo

1. Vijeće Mjesnog odbora Središće prihvatilo je prijedlog rješenja sa šest glasova za i jednim suzdržanim.

2. Ovaj Zaključak dostavlja se Vijeću Gradske četvrti Novi Zagreb – istok. 

O B R A Z L O Ž E NJ E

Obzirom na Covid pandemiju, predlažemo da se od 01.01.2022. smanji intenzitet održavanja dežurstva vijećnika u terminima za građanstvo na jedanput mjesečno. Predlažemo da novi termin za građane bude prvi ponedjeljak u mjesecu od 19-20h. Ova odluka će se ponovno razmotriti u proljeće 2022. godine i eventualno promijeniti sukladno budućoj epidemiološkoj situaciji. 

Ad 12. Pitanja, prijedlozi i obavijesti

1. Kontaktiran je predstavnik stanara u E. Murtića 9 zbog potrganih stupića i nepropisnog parkiranja vozila oko zgrade. Otvoren je nalog u Zagrebačkim cestama za sanaciju.

2. Poslan je dopis Zagrebačkim cestama zbog rupe u K. Kantoci i V. Bakića i rupe na nogostupu kod E. Murtića i J. Knifera. Stigao je i službeni odgovor: „Navedene lokacije bit će sanirane čim nas izvoditelji ovih radova obavijeste o završetku svoga posla, a s obzirom da su i počeli loši vremenski zimski uvjeti, molim se za strpljenje.“

3. Poslan je dopis komunalnom redaru u vezi aparata za naplatu parkinga između B. Bušića 25-27 koji ne radi. Dopis je proslijeđen nadležnim službama na postupanje. U odgovoru nadležne službe navodi se da rade na tehničkoj nadogradnji te mole za strpljenje u rješavanju spomenutih tehničkih problema. Građani se upućuju na kupnju karata putem mobilne aplikacije, SMS-a ili kupnji karte na lokacijama Tiska. 

4. Poslan je dopis Kauflandu radi dostavljanja izvedbenog projekta uređenja okoliša.

5. Poslan je dopis Zrinjevcu za ukrašavanje živog bora – čeka se odgovor.

6. Srušeni znak trokuta na ulazu u Središće (s Avenije Dubrovnik u Stonsku ulicu- s istočne strane). Obavijest o tome će se poslati komunalnom redarstvu. 

7. Upozoreno je na problem vrana u kvartu koje raskopavaju smeće, potencijalno šire zaraze i stvaraju buku. Vijeće MO Središće javit će se Uredu za zdravstvo vezano uz taj problem kako bi dobili upute o mogućim rješenjima.
 
8. Vijeće Mjesnog odbora Središća izražava svoje neslaganje pristiglim Rješenjem Gradskog ureda za prostorno uređenje, izgradnju grada, graditeljstvo, komunalne poslove i promet (klasa UP/I 340-08/21-002/2228; Ur. Broj: 251-13-41-1/003-21-2) od 02. prosinca 2021. godine kojim se ne rješava na primjeren i učinkovit način problem pješačkih prijelaza u ulici Brune Bušića kod k.br. 11 i k.br.16.  


Sjednica je završena u 19:07 sati.





ZAPISNIK VODILA:

Ana Biškup
_________________________
ZAPISNIK IZRADIO:

Benjamin Vuković
___________________
      
KLASA: 026-02/21-002/2309
[bookmark: _GoBack]URBROJ: 251-06-11-907-21-2
Zagreb, 14. prosinca 2021.                                 

                                                                    VIJEĆA MJESNOG ODBORA SREDIŠĆE
   							     Benjamin Vuković

